John Langenus

John Langenus (født 8. desember 1891 i Antwerpen i Belgia, død 1. oktober 1952 i Antwerpen i Belgia) var en belgisk fotballdommer som dømte historiens aller første VM-finale mellom  og . Kampen endte 4–2 til Uruguay som spilte på hjemmebane. 

Langenus var en av tre europeiske dommere som dømte i fotball-VM 1930. De øvrige to dommerne var landsmannen Henri Christophe og Thomas Balway fra Frankrike. De tre dommerne reiste med skipet Conte Verde fra Villefranche-sur-Mer som ligger litt øst for Nice 21. juni 1930. På samme skipet var Jules Rimet, troféet og fotballrepresentanter fra Frankrike, Romania og Belgia. Også ombord i skipet var Costel Radulescu, s trener. Han var også linjemann i to kamper Romania ikke spilte i.

Langenus dømte i sommer-OL 1928 hvor han blant annet dømte bronsefinalen i Amsterdam. To år senere dømte han fire kamper under VM i fotball; to kamper i gruppespillet, en semifinale og finalen. Før avspark i finalen ble det full krangel, da begge lagene krevde å spille med sin egen ball. Langenus foreslo at de skulle bytte ball i pausen, og etter myntkast ble Argentinas ball brukt i 1. omgang og Uruguays ball i 2. omgang.

Langenus dømte også i fotball-VM 1934 og fotball-VM 1938. Han la opp i 1945.

 Se også 
 Liste over fotballdommere som har dømt VM-finalen

 Eksterne lenker 


Kategori:Belgiske fotballdommere
Kategori:Fotballdommere som har dømt VM-finalen
Kategori:Dommere i Fotball-VM 1930
Kategori:Dommere i Fotball-VM 1934
Kategori:Dommere i Fotball-VM 1938
Kategori:Personer fra byen Antwerpen